Publication: Magyar Közlöny
Issue: MK-2000-31 (Year: 2000, Number: 31)
Era: 1990-2004
Section: a 7/2000. (IV. 7.) OM rendelethez
Paragraph Index: 114

6. Az ismeretek ellenőrzési rendszere Az ismeretek ellenőrzési rendszere a tantervben előírt — részben egymásra épülő, részben egymástól független — aláírások és gyakorlati jegyek megszerzéséből, vizsgák — beszámolók, kollokviumok — letételéből, szakmai gyakorlat(ok) elvégzéséből, szakdolgozat elkészítéséből, valamint a záróvizsga letételéből tevődik össze. 6.1. A szakdolgozat A szakdolgozat a szakinformatikus képzettségnek megfelelő írásosan megjelenő kutatási, tervezési, elemzési feladat, amelynek megoldása a hallgató tanulmányaira támaszkodva, a hazai és nemzetközi szakirodalom tanulmányozásával, témavezető konzulens irányításával kidolgozható és igazolja, hogy a hallgató képes az elsajátított ismeretanyag gyakorlati alkalmazására, az eredmények szakszerű összefoglalására, a témakörbe tartozó feladatok kreatív megoldására, önálló szakmai munka végzésére. 6.2. A záróvizsga 6.2.1. A záróvizsgára bocsátás feltételei A tantervben előírt feltételek teljesítése, különösen: — legalább 10 kollokvium, és — 1 szigorlat (adatbázis-kezelés) letétele, — bírálók által elfogadott szakdolgozat. 6.2.2. A záróvizsga részei: — szóbeli vizsga az alábbi két tárgyból: — információs rendszerek (adatmodellezés, adatbáziskezelés, információs rendszerek), — intelligens adatbázis-kezelő rendszerek (matematikai logika, logikai programozás, mesterséges intelligencia, szakértői rendszerek, intelligens adatbázisok), — szakdolgozat megvédése. 6.2.3. A záróvizsga eredménye A bírálók által a szakdolgozatra adott jegyek, annak megvédésére, valamint a szóbeli vizsga tárgyaira adott érdemjegyek egészre kerekített átlaga. A ZOOLÓGUS SZAKIRÁNYÚ TOVÁBBKÉPZÉSI SZAK

Source: https://magyarkozlony.hu/hivatalos-lapok/51d79f3241d32994c552fd03da07c3628e4193f8/dokumentumok/b70e75eaf47ec919faa74b4c04418f2f4d2972fd/letoltes